สรุปบทความเรื่อง "กฎหมายทางหนีไฟ"
กฎหมายที่เกี่ยวข้องมีด้วยกัน 2 ฉบับดังนี้ จากกฎกระทรวง ฉบับที่ 55 (พ.ศ. 2543) ออกตามความในพระราชบัญญัติควบคุมอาคาร พ.ศ. 2522 ส่วนที่ 4 เกี่ยวกับบันไดหนีไฟ โดยกำหนดไว้ดังนี้ 
1. อาคารที่สูงตั้งแต่ 4 ชั้นขึ้นไป และสูงไม่เกิน 23 เมตร หรืออาคารที่สูง 3 ชั้นและมีดาดฟ้าเหนือชั้นที่ 3 ที่มีพื้นที่เกิน 16 ตารางเมตร นอกจากมีบันไดของอาคารตามปกติแล้ว ต้องมีบันไดหนีไฟที่ทำด้วยวัสดุทนไฟอย่างน้อย 1 แห่ง และต้องมีทางเดินไปยังบันไดหนีไฟนั้นได้โดยไม่มีสิ่งกีดขวาง 
2. บันไดหนีไฟต้องมีความลาดชันน้อยกว่า 60 องศา เว้นแต่ตึกแถวและบ้านแถวที่สูงไม่เกิน 4 ชั้น ให้มีบันไดหนีไฟที่มีความลาดชันเกิน 60 องศาได้ และต้องมีชานพักบันไดทุกชั้น 
3. บันไดหนีไฟภายนอกอาคารต้องมีความกว้างสุทธิไม่น้อยกว่า 60 เซนติเมตร และต้องมีผนังส่วนที่บันไดหนีไฟพาดผ่านเป็นผนังทึบก่อสร้างด้วยวัสดุถาวะที่เป็นวัสดุทนไฟ บันไดหนีไฟ ถ้าทอดไม่ถึงพื้นชั้นล่างของอาคารต้องมีบันไดโลหะที่สามารถเลื่อนหรือยืดหรือหย่อนลงมาจนถึงพื้นชั้นล่างได้ 
4. บันไดหนีไฟภายในอาคารต้องมีความกว้างสุทธิไม่น้อยกว่า 80 เซนติเมตร มีผนังทึบก่อสร้างด้วยวัสดุถาวรที่เป็นวัสดุทนไฟกั้นโดยรอบ เว้นแต่ส่วนที่เป็นช่งอระบายอากาศและช่องประตูหนีไฟ และต้องมีอากาศถ่ายเทจากภายนอกอาคารได้โดยแต่ละชั้นต้องมีช่องระบายอากาศที่เปิดสู่ภายนอกอาคารได้มีพื้นที่รวมกันไม่น้อยกว่า 1.4 ตารางเมตร กับต้องมีแสงสว่างให้เพียงพอทั้งกลางวันและกลางคืน 
5. ประตูหนีไฟต้องทำด้วยวัสดุทนไฟ มีความกว้างสุทธิไม่น้อยกว่า 80 เซนติเมตร สูงไม่น้อยกว่า 1.90 เมตร และต้องทำเป็นบานเปิดชนิดผลักออกสู่ภายนอกเท่านั้น กับต้องติดอุปกรณ์ชนิดที่บังคับให้บานประตูปิดได้เอง และต้องสามารถเปิดออกได้โดยสะดวกตลอดเวลา ประตูหรือทางออกสู่บันไดหนีไฟต้องไม่มีธรณีหรือขอบกั้น 
6. พื้นหน้าบันไดหนีไฟต้องกว้างไม่น้อยกว่าความกว้างของบันไดและอีกด้านหนึ่งกว้างไม่น้อยกว่า 1.50 เมตร ทั้งนี้ ในส่วนของห้องแถวหรือตึกแถว ต้องมีที่ว่างด้านหลังอาคารกว้างไม่น้อยกว่า 3 เมตร เพื่อใช้ติดต่อถึงกัน โดยไม่ให้มีส่วนใดของอาคารยื่นล้ำเข้าไปในพื้นที่ดังกล่าว เว้นแต่การสร้างบันไดหนีไฟภายนอกอาคารที่ยื่นล้ำไม่เกิน 1.40 เมตร 
      
จากข้อบัญญัติกรุงเทพมหานคร เรื่อง ควบคุมอาคาร พ.ศ. 2544 กำหนดเกี่ยวกับบันไดหนีไฟไว้ดังนี้ 
1. อาคารที่มีชั้นใต้ดินตั้งแต่ 2 ชั้นขึ้นไป นอกจากจะมีบันไดตามปกติแล้วจะต้องมีทางหนีไฟโดยเฉพาะอย่างน้อยอีกหนึ่งทางด้วย 
2. บันไดหนีไฟต้องทำด้วยวัสดุทนไฟและถาวร มีความกว้างไม่น้อยกว่า 90 เซนติเมตร และไม่เกิน 150 เซนติเมตร ลูกตั้งสูงไม่เกิน 20 เซนติเมตร และลูกนอนกว้างไม่น้อยกว่า 22 เซนติเมตร ชานพักกว้างไม่น้อยกว่าความกว้างของบันได มีราวบันไดสูง 90 เซนติเมตร ห้ามสร้างบันไดหนีไฟเป็นแบบบันไดเวียน พื้นหน้าบันไดหนีไฟต้องกว้างไม่น้อยกว่าความกว้างของบันได และอีกด้านหนึ่งกว้างไม่น้อยกว่า 1.50 เมตร กรณีใช้ทางลาดหนีไฟแทนบันไดหนีไฟ ความลาดชันของทางหนีไฟดังกล่าวต้องมีความลาดชันไม่เกินกว่าร้อยละ 12 
3. บันไดหนีไฟภายในอาคารที่ไม่ใช่อาคารสูง ต้องมีความกว้างไม่น้อยกว่า 90 เซนติเมตร มีผนังทึบก่อสร้างด้วยวัสดุทนไฟและถาวรกั้นโดยรอบ เว้นแต่ส่วนที่เป็นช่องระบายอากาศและช่องประตูหนีไฟ และแต่ละชั้นต้องมีช่องระบายอากาศที่เปิดสู่ภายนอกได้มีพื้นที่รวมกันไม่น้อยกว่า 1.40 ตารางเมตร โดยต้องมีแสงสว่างให้เพียงพอทั้งกลางวันและกลางคืน บันไดหนีไฟภายในอาคารที่เป็นอาคารขนาดใหญ่พิเศษ ที่ไม่สามารถเปิดช่องระบายอากาศได้ ต้องมีระบบอัดลมภายในช่องบันไดหนีไฟที่มีความดันลมขณะใช้งานไม่น้อยกว่า 38.6 ปาสกาลมาตร ที่ทำงานได้โดยอัตโนมัติเมื่อเกิดเพลิงไหม้ และบันไดหนีไฟที่ลงหรือขึ้นสู่พื้นของอาคารนั้นต้องอยู่ในตำแหน่งที่สามารถออกสู่ภายนอกได้โดยสะดวก 
4. ตึกแถวหรือบ้านแถวที่มีจำนวนชั้นไม่เกิน 4 ชั้น หรือสูงไม่เกิน 15 เมตรจากระดับถนน บันไดหนีไฟจะอยู่ในแนวดิ่งก็ได้แต่ต้องมีชานพักบันไดทุกชั้น โดยมีความกว้างไม่น้อยกว่า 60 เซนติเมตร ระยะห่างของชั้นบันไดแต่ละชั้นไม่มากกว่า 40 เซนติเมตร และติดตั้งในส่วนที่ว่างทงเดินด้านหลังอาคารได้ บันไดขั้นสุดท้ายอยู่สูงจากระดับพื้นดินได้ไม่เกิน 3.50 เมตร 
5. ตำแหน่งที่ตั้งบันไดหนีไฟ (ยกเว้นกรณีตึกแถวหรือบ้านแถว) ต้องมีระยะห่างระหว่างประตูห้องสุดท้ายด้านทางเดินที่เป็นทางตันไม่เกิน 10 เมตร ระยะห่างระหว่างบันไดหนีไฟตามทางเดินต้องไม่เกิน 60 เมตร ต้องมีบันไดหนีไฟจากชั้นบนสุดหรือดาดฟ้าสู่พื้นดินถ้าเป็นบันไดหนีไฟภายในอาคารและถึงพื้นชั้นสองถ้าเป็นบันไดหนีไฟภายนอกอาคาร 
6. ประตูของบันไดหนีไฟต้องทำด้วยวัสดุทนไฟ มีความกว้างไม่น้อยกว่า 80 เซนติเมตร สูงไม่น้อยกว่า 1.90 เมตร สามารถทนไฟได้ไม่น้อยกว่า 1 ชั่วโมง และต้องเป็นบานเปิดชนิดผลักเข้าสู่บันไดเท่านั้น ชั้นดาดฟ้า ชั้นล่าง และชั้นที่ออกเพื่อหนีไฟสู่ภายนอกอาคารให้เปิดออกจากห้องบันไดหนีไฟพร้อมติดตั้งอุปกรณ์ชนิดที่บังคับให้บานประตูปิดเองได้ ประตูหรือทางออกสู่บันไดหนีไฟต้องไม่มีขั้นหรือธรณีประตูหรือขอบกั้น 
7. ต้องมีป้ายเรืองแสง หรือเครื่องหมายไฟแสงสว่างด้วยไฟสำรองฉุกเฉินบอกทางออกสู่บันไดหนีไฟ ติดตั้งเป็นระยะตามทางเดินบริเวณหน้าทางออกสู่บันไดหนีไฟ และทางออกจากบันไดหนีไฟสู่ภายนอกอาคารหรือชั้นที่มีทางหนีไฟได้อย่างปลอดภัยต่อเนื่อง โดยป้ายดังกล่าวต้องแสดงข้อความทางหนีไฟเป็นอักษรมีขนาดสูงไม่น้อยกว่า 15 เซนติเมตร หรือเครื่องหมายที่มีแสงสว่างและแสดงว่าเป็นทางหนีไฟให้ชัดเจน
มีกฎหมาย2 ฉบับที่เกี่ยวข้องกับกฏหมายทางหนีไฟ  ได้แก่
1. กฎกระทรวง ฉบับที่ 55 (พ.ศ. 2542) ออกตามความในพระราชบัญญัติควบคุมอาคาร พ.ศ. 2522 ส่วนที่ 4 เกี่ยวกับบันไดหนีไฟ มีข้อกำหนด ดังนี้
1.1. อาคารสูง 4ชั้นขึ้นไป และสูงไม่เกิน 23 เมตร หรืออาคารสูง 3ชั้นแต่มีดาดฟ้าที่มีพื้นที่เกิน 16 ตารางเมตร ต้องมีบันไดหนีไฟที่ทำด้วยวัสดุทนไฟอย่างน้อย 1 แห่ง และต้องมีทางเดินไปยังบันไดหนีไฟ โดยไม่มีสิ่งกีดขวาง
1.2. บันไดหนีไฟต้องมีความลาดชันน้อยกว่า 60 องศา ยกเว้นตึกแถวและบ้านที่สูงไม่เกิน 4 ชั้น ให้บันไดมีความลาดชันเกิน 60 องศาได้ และต้องมีชานพักบันไดทุกชั้น
1.3 บันไดหนีไฟนอกอาคารต้องมีความกว้างไม่น้อยกว่า 60 เซนติเมตร และต้องมีผนังทึบ สร้างด้วยวัสดุทนไฟ ถ้าบันไดทอดไม่ถึงพื้นชั้นล่างอาคาร ต้องมีบันไดโลหะ ที่หย่อนลงมาจนถึงพื้นชั้นล่างได้
1.4.  บันไดหนีไฟในอาคารต้องมีความกว้างไม่น้อยกว่า 80 เซนติเมตร  ผนังทึบก่อสร้างด้วยวัสดุทนไฟโดยรอบ ยกเว้นช่องระบายอากาศและประตูหนีไฟ  ต้องมีช่องระบายอากาศเปิดสู่ภายนอกอาคารเพื่อถ่ายเทอากาศ โดยมีพื้นที่รวมกันไม่น้อยกว่า 1.4 ตารางเมตร อีกทั้งจะต้องมีแสงสว่างเพียงพอทั้งกลางวันและกลางคืน
1.5. ประตูหนีไฟต้องผลิตจากวัสดุทนไฟ มีความกว้างไม่น้อยกว่า 80 เซนติเมตร สูงไม่น้อยกว่า 1.90 เมตร และเป็นบานเปิดผลักออกเท่านั้น และทำการติดตั้งอุปกรณ์ที่ควบคุมให้บานประตูปิดได้เอง และเปิดออกได้สะดวกตลอดเวลา ประตูทางออกไปยังบันไดหนีไฟต้องไม่มีธรณีหรือขอบกั้น
1.6 พื้นที่หน้าบันไดหนีไฟต้องกว้างไม่น้อยกว่าความกว้างของบันได อีกด้านหนึ่งต้องกว้างไม่น้อยกว่า 1.50 เมตร
ห้องแถวหรือตึกแถว ต้องมีพื้นที่ว่างบริเวณด้านหลังอาคาร กว้างไม่น้อยกว่า 3 เมตร เชื่อมต่อถึงกัน โดยไม่มีสิ่งกีดขวาง เว้นแต่สร้างบันไดหนีไฟภายนอกอาคารที่ยื่นล้ำไม่เกิน 1.40 เมตร

2. ข้อบัญญัติกรุงเทพมหานคร เรื่อง ควบคุมอาคาร พ.ศ. 2544 มีข้อกำหนด ดังนี้
2.1.   อาคารที่มีชั้นใต้ดินตั้งแต่ 2 ชั้นขึ้นไป ต้องมีทางหนีไฟ
2.2.  บันไดหนีไฟต้องสร้างด้วยวัสดุทนไฟ มีความกว้างไม่น้อยกว่า 90 เซนติเมตร และไม่เกิน 150 เซนติเมตร ลูกตั้งสูงไม่เกิน 20 เซนติเมตร และลูกนอนกว้างไม่น้อยกว่า 22 เซนติเมตร ชานพักกว้างไม่น้อยกว่าความกว้างของบันได มีราวบันไดสูง 90 เซนติเมตร ห้ามสร้างบันไดหนีไฟแบบบันไดเวียน กรณีใช้ทางลาดหนีไฟ จะต้องมีความลาดชันไม่เกินกว่าร้อยละ 12
2.3.  บันไดหนีไฟภายในอาคารที่ไม่ใช่อาคารสูง ต้องมีความกว้างไม่น้อยกว่า 90 เซนติเมตร ก่อสร้างผนังด้วยวัสดุทนไฟ กั้นโดยรอบ ยกเว้นช่องระบายอากาศและประตูหนีไฟ โดยแต่ละชั้นต้องมีช่องระบายอากาศ มีพื้นที่รวมกันไม่น้อยกว่า 1.40 ตารางเมตร และต้องมีแสงสว่างให้เพียงพอล
2.4. ตึกแถวหรือบ้านที่ไม่เกิน 4 ชั้น หรือสูงไม่เกิน 15 เมตรจากระดับถนน บันไดหนีไฟสามารถอยู่ในแนวดิ่งได้แต่ต้องมีชานพักบันไดทุกชั้น โดยมีความกว้างไม่น้อยกว่า 60 เซนติเมตร ระยะห่างของชั้นบันไดแต่ละชั้นไม่มากกว่า 40 เซนติเมตร และสามารถติดตั้งด้านหลังอาคารได้ บันไดขั้นสุดท้ายสูงจากระดับพื้นดินไม่เกิน 3.50 เมตร
2.5. บันไดหนีไฟ ต้องมีระยะห่างระหว่างประตูห้องสุดท้าย ที่เป็นทางตันไม่เกิน 10 เมตร ระยะห่างทางเดินต้องไม่เกิน 60 เมตร (ยกเว้นกรณีตึกแถวหรือบ้านแถว) 
 บันไดหนีไฟในอาคารต้องมีจากชั้นบนสุดถึงพื้นดิน บันไดหนีไฟภายนอกอาคารต้องมีถึงพื้นชั้นสอง
2.6. ประตูหนีไฟต้องผลิตจากวัสดุทนไฟ มีความกว้างไม่น้อยกว่า 80 เซนติเมตร สูงไม่น้อยกว่า 1.90 เมตร ทนไฟได้ไม่น้อยกว่า 1 ชั่วโมง และเป็นบานเปิดผลักเข้าสู่บันไดเท่านั้น 
ชั้นดาดฟ้า ชั้นล่าง และชั้นที่ออกเป็นบานเปิดผลักออกสู่ภายนอกและทำการติดตั้งอุปกรณ์ที่ควบคุมให้บานประตูปิดได้เอง ประตูทางออกไปยังบันไดหนีไฟต้องไม่มีธรณีหรือขอบกั้น
2.7. ต้องมีป้ายเรืองแสง ด้วยไฟสำรองฉุกเฉินบอกทางออกไปบันไดหนีไฟ ติดเป็นระยะตามทางเดิน  และทางออกจากบันไดหนีไฟไปภายนอกอาคาร หรือชั้นที่ปลอดภัย ป้ายเป็นอักษรมีขนาดสูงไม่น้อยกว่า 15 เซนติเมตร ต้องแสดงข้อความทางหนีไฟ หรือเครื่องหมายที่มีแสงสว่างชัดเจน
1.ความรู้พื้นฐานกฏหมาย